ลูกอายุ 5 เดือน ทานนมผสมและซีรีแลคค่ะ ลูกถ่ายเป็นมูกมา 2 วันแล้วค่ะ เข้าวันนี้วันที่ 3 เริ่มมีไข้อ่อนๆค่ะ ถ่ายวันนึง6-7 รอบ แต่ถ่ายออกปกตินะคะ ไม่ได้ถ่ายเหลวหรือท้องเสีย แต่มีมูกปนมา มีกลิ่นคาวนิดๆไม่ถึงกับแรงมากค่ะ แต่ลูกก็ไม่งอแงน่ะค่ะ กินนมได้ปกติค่ะ แบบนี้น้องปกติไม่ค่ะ
สวัสดีครับ โดยปกติ ในลำไส้ของเด็กก็จะมีการหลั่งสารหล่อลื่นที่ช่วยให้ถ่ายอุจจาระได้ง่ายขึ้น ซึ่งอาจพบเป็นลักษณะมูกปนได้ หากไม่มีถ่ายเหลว ไม่มีเลือดปน ไม่มีอาเจียน และเด็กยังดูเล่นดี ก็ยังไม่มีน่าเป็นห่วงครับ สามารถให้รับประทานนมและอาหารเสริมอื่นได้ตามปกติครับอย่างไรก็ดี หากเด็กมีไข้สูง ถ่ายเหลว มีเลือดปนมูก มีกลิ่นเหม็น แบบนั้นแสดงกว่ามีการติดเชื้อภายในลำไส้ (โดยทั่วไป มักเป็นติดเชื้อไวรัส) ถ้ามีอาการเหล่านั้น จึงค่อยพิจารณาไปพบแพทย์เพื่อตรวจรักษาครับ